recursal/SuperWikiNEXT-32B huggingface dataset:
{{WikidataCoord}} – missing coordinate data

Η **Παναγιά** ή **Παναγία** ή **νησάκι της Παναγιάς** είναι νησίδα της Πάργας στο Ιόνιο Πέλαγος. 

Βρίσκεται απέναντι από το λιμάνι της Πάργας, είναι κατάφυτο από πεύκα κυρίως και οφείλει το όνομά του στο ομώνυμο εκκλησάκι με το γραφικό καμπαναριό του. Επάνω στο λοφάκι της νότιας άκρης της υπάρχει ο περίβολος, η πύλη καθώς και το φρούριο μικρού κάστρου το οποίο κτίστηκε το 1808 από τους Γάλλους κατά την παραμονή τους στην περιοχή μεταξύ των ετών 1797 και 1814. Σκοπός του κάστρου ήταν ο έλεγχος ενός μέρους του όρμου της Πάργας που δεν ήταν εύκολο να ελεγχθεί από το μεγάλο ενετικό κάστρο της Πάργας.

Το νησάκι είναι προσβάσιμο μέσω ποδηλάτου Θαλάσσης από την παραλία Κρυονέρι (περίπου 5 λεπτά) είτε κολυμπώντας (περίπου 15 λεπτά).
Αναφέρεται επίσημα για πρώτη φορά το 1940 να απογράφεται ξεχωριστά στην τότε κοινότητα Πάργας.

Εξωτερικοί σύνδεσμοι
--------------------

Παραπομπές
----------


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Πάργας |
| --- |
|  |
| Δημοτική Ενότητα Πάργας | 
* Αγιά
* Αγία Κυριακή
* Άγιος Γεώργιος
* Ανθούσα
* Βρύσες
* Λιβαδάρι
* Μαράς
* Παναγία (νησίδα)\*
* Πάργα
* Σαρακίνικο
* Τρίκορφο
* Χρυσογιάλι
 |
|  |
| Δημοτική Ενότητα Φαναρίου | 
* Αηδονιά
* Αηδόνι
* Αμμουδιά
* Άνω Σκαφιδωτή
* Αχερουσία
* Βαλανιδόραχη
* Βαλανιδούσσα
* Βουβοπόταμος
* Δεσποτικό
* Δίκορφο
* Θέμελο
* Καναλλάκι
* Καστρί
* Κάτω Δεσποτικό
* Κάτω Σκαφιδωτή
* Κλεισούρα
* Κορυφούλα
* Κορώνη
* Κορωνόπουλο
* Κουκκούλι
* Κυψέλη
* Λούτσα
* Μεσοπόταμο
* Μουζακαίικα
* Νάρκισσος
* Ξηρόλοφος
* Παραλία
* Σκεπαστό
* Σταυροχώρι
* Τζάρα
* Τσεκούρι
* Τσουκνίδα
* Χόχλα
 |
|  |
| 
* Έδρα: Καναλλάκι Ιστορική έδρα: Πάργα
* \*(Οικισμοί με μη μόνιμο πληθυσμό)
 |

 |
Ως **Σύνταγμα του Ηνωμένου Βασιλείου** ορίζεται το άθροισμα των νόμων και των αρχών που απαρτίζουν το πολιτικό σώμα του Ηνωμένου Βασιλείου. Αφορά τόσο τη σχέση μεταξύ του ατόμου και του κράτους, όσο και τη λειτουργία της νομοθετικής, της εκτελεστικής και της δικαστικής εξουσίας. Σε αντίθεση με πολλά άλλα έθνη, το Ηνωμένο Βασίλειο δεν έχει ενιαίο συνταγματικό έγγραφο. Έτσι, ορισμένες φορές αυτό χαρακτηρίζεται ως ακωδικοποίητο ή άγραφο σύνταγμα. Μεγάλο μέρος του βρετανικού συντάγματος είναι ενσωματωμένο σε γραπτά έγγραφα, στο πλαίσιο καταστατικών, δικαστικών αποφάσεων, έργα αρχών και συνθηκών. Το σύνταγμα έχει άλλες άγραφες πηγές, συμπεριλαμβανομένων των κοινοβουλευτικών συνταγματικών συμβάσεων.

Μετά την Ένδοξη Επανάσταση του 1688, το θεμέλιο του νομοθετικού συντάγματος χαρακτηρίστηκε το δόγμα της κοινοβουλευτικής κυριαρχίας, σύμφωνα με το οποίο τα καταστατικά που ψηφίζονται από το Κοινοβούλιο αποτελούν υπέρτατη και τελική πηγή της νομοθεσίας του Ηνωμένου Βασιλείου. Κατά συνέπεια, το Κοινοβούλιο μπορεί αλλάξει το σύνταγμα απλά ψηφίζοντας νέες Πράξεις. Ωστόσο, υπάρχει μία αμφισβήτηση σχετικά με το αν η αρχή της κοινοβουλευτικής κυριαρχίας εξακολουθεί να ισχύει, ιδίως υπό το πρίσμα της ένταξης του Ηνωμένου Βασιλείου στην Ευρωπαϊκή Ένωση. Μια άλλη βασική αρχή του βρετανικού συντάγματος, όπως διατυπώνεται από τον νομικό λόγιο Άλμπερτ Βεν Ντάισι, είναι το κράτος δικαίου.

Παραπομπές
----------

1. ↑
2. ↑
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 8 Δεκεμβρίου 2015. Ανακτήθηκε στις 26 Μαρτίου 2016.
4. ↑
5. ↑
6. ↑
7. ↑
8. ↑
9. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 8 Δεκεμβρίου 2015. Ανακτήθηκε στις 26 Μαρτίου 2016.
10. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 11 Δεκεμβρίου 2014. Ανακτήθηκε στις 26 Μαρτίου 2016.
11. ↑
12. ↑

|  |  |  |  |  |
| --- | --- | --- | --- | --- |
| 

| π • σ • ε
Συντάγματα της Ευρώπης |
| --- |
|  |
|  | 
* Άγιος Μαρίνος
* Αζερμπαϊτζάν
* Αλβανία
* Ανδόρρα
* Αρμενία
* Αυστρία
* Βατικανό
* Βέλγιο
* Βόρεια Μακεδονία
* Βοσνία και Ερζεγοβίνη
* Βουλγαρία
* Γαλλία
* Γερμανία
* Γεωργία
* Δανία
* Ελβετία
* Ελλάδα
* Εσθονία
* Ηνωμένο Βασίλειο
* Ιρλανδία
* Ισλανδία
* Ισπανία
* Ιταλία
* Κροατία
* Κύπρος
* Λετονία
* Λευκορωσία
* Λιθουανία
* Λίχτενσταϊν
* Λουξεμβούργο
* Μάλτα
* Μαυροβούνιο
* Μολδαβία
* Μονακό
* Νορβηγία
* Ολλανδία
* Ουγγαρία
* Ουκρανία
* Πολωνία
* Πορτογαλία
* Ρουμανία
* Ρωσία
* Σερβία
* Σλοβακία
* Σλοβενία
* Σουηδία
* Τουρκία
* Τσεχία
* Φινλανδία
 |

 |
Ο **Θίοντορ Ρούφους «Τέντι» Λονγκ** (γεννήθηκε στις 15 Σεπτεμβρίου 1947) είναι Αμερικανός πρώην επαγγελματίας παλαιστής, μάνατζερ παλαιστών, πρώην διαιτητής αγώνων επαγγελματικής πάλης και τηλεοπτική προσωπικότητα της επαγγελματικής πάλης.

Καριέρα
-------

### NWA & WCW

Ο Λονγκ ξεκίνησε ως υπηρετικό προσωπικό για παλαιστές το 1985. Συνέχισε ως διαιτητής στην εταιρεία NWA και διεύθυνε σπουδαίους αγώνες. Έγινε ξεχωριστός, όταν απέκτησε χαρακτήρα αντιπαθητικού προς το κοινό διαιτητή, με τις αποφάσεις του. Κόστισε σε πολλούς αγαπητούς παλαιστές, νίκες και τελικά απολύθηκε σεναριακά, για να συνεχίσει ως μάνατζερ παλαιστών. Εκτός του NWA, εμφανίστηκε και στο WCW. Έγινε μάνατζερ για πολλούς παλαιστές, γνωστούς και ανερχόμενους.

### WWE

Ο εξαιρετικός του χαρακτήρας, τον οδήγησε το 1999, στην πιο ισχυρή εταιρεία πάλης, το WWE. Εκεί, επέστρεψε σε ρόλο διαιτητή, όπου έμεινε ως το 2002. Από το 2002 ως το 2004, έγινε μάνατζερ και στην εταιρεία του WWE, για τους Μαρκ Χένρι, Ντι Λο Μπράουν, Ρόντεϊ Μακ και άλλους.

#### Γενικός Διευθυντής

Το 2004 έγινε Γενικός Διευθυντής του σόου SmackDown και είχε ρόλο συμπαθητικό προς το κοινό, λόγω του ότι έδινε στους θεατές αυτό που ήθελαν να δουν. Ο Λονγκ είχε μια κόντρα με τον Έρικ Μπίσοφ το 2005, όταν και πάλεψαν για να λύσουν τις διαφορές τους. Το 2007 έγινε Βοηθός της νέας Γενικής Διευθύντριας, Βίκι Γκερέρο και έφυγε από αυτή την θέση το 2008, για να αναλάβει την διεύθυνση του σόου ECW. Εκεί έμεινε για έναν χρόνο, αφού το 2009 η θέση του Γενικού Διευθυντή του SmackDown, έμεινε κενή και ανέλαβε εκ νέου το σόου. Το 2012 ο Λονγκ ξεκίνησε μια κόντρα με τον Γενικό Διευθυντή του Raw, Τζον Λορινάιτις, ο οποίος μέσω αγώνα παλαιστών της επιλογής τους, νίκησε και κέρδισε το δικαίωμα να είναι Γενικός Διευθυντής και σε Raw και σε SmackDown. Μετά την απόλυση του Λορινάιτις, την διεύθυνση του SmackDown ανέλαβε ο Μπούκερ Τι και ο Λονγκ έγινε ο κυριότερος σύμβουλος του. Αφού δεν χρησιμοποιήθηκε για ένα χρόνο, αποδεσμεύτηκε τον Ιούνιο του 2014 όταν δεν ανανέωσε το συμβόλαιο του.

Παραπομπές
----------

1. ↑  (Τσεχικά) *Česko-Slovenská filmová databáze*. 2001. 306154.
2. ↑  www.wrestlinginc.com/wi/profiles/268/theodore-long/.
3. ↑  Ανακτήθηκε στις 14  Ιουνίου 2019.
4. ↑  742.

Πηγές
-----

* IMDb.com
Οι πρώτες λίγες εκατοντάδες  των ψηφίων του π περιέχουν αφθονία δυαδικών επαναλήψεων (επισημαίνονται με κίτρινο και λίγες τριαδικές επαναλήψεις (πράσινο). Η παρουσία της εξάδας (κόκκινο), που ονομάζεται "σημείο του Feynman" μέσα σε τόσο μικρό δείγμα είναι μια ενδιαφέρουσα ανωμαλία.
Το **σημείο του Feynman**  είναι μια σειρά έξι 9αριών που ξεκινά από τη 762η δεκαδική θέση της δεκαδικής αναπαράστασης του αριθμού π. Ονομάστηκε έτσι προς τιμήν του φυσικού Ρίτσαρντ Φάινμαν, που κάποτε σε μια διάλεξή του δήλωσε ότι θα επιθυμούσε να απομνημονεύσει τα ψηφία του αριθμού π μέχρι εκείνο το σημείο, οπότε θα μπορούσε να τα απαγγείλει και φτάνοντας εκεί να κλείσει λέγοντας "εννιά, εννιά, εννιά, εννιά, εννιά, εννιά κλπ." αστειευόμενος έτσι ότι ο αριθμός π είναι ρητός.
Ο **Άκρων** (5ος αιώνας π.Χ.) ήταν αρχαίος Έλληνας ιατρός από τον Ακράγαντα, γιος του Ξένωνος, που έζησε κατά την κλασική εποχή, όντας μαθητής του μεγάλου φιλοσόφου Εμπεδοκλέους.

Κατά τη διάρκεια ενός λοιμού στην Αθήνα, μάλλον του γνωστού Λοιμού των Αθηνών επί Πελοποννησιακού Πολέμου, ο Άκρων βρισκόταν εκεί, όπου είχε εγκατασταθεί και ιδρύσει φιλοσοφική σχολή. Συνέστησε τότε στους Αθηναίους να ανάβουν φωτιές σε υπαίθριους χώρους στην πόλη για τον καθαρισμό του αέρα, ένα μέτρο που εφαρμόσθηκε με καλά αποτελέσματα.

Το Λεξικό Σούδα αναφέρει ότι ο Άκρων είχε συγγράψει ένα βιβλίο με θέμα τις υγιεινές τροφές σε δωρική διάλεκτο. Κανένα έργο του δεν σώζεται σήμερα, παρά το ότι είναι βέβαιο ότι είχε συγγράψει αρκετά, οι τίτλοι των οποίων αναφέρονται από το λεξικό αυτό και την Ευδοκία. Αιώνες αργότερα, οι εκπρόσωποι της σχολής σκέψεως του «εμπειρισμού» στην ιατρική, συνήθιζαν να αποδίδουν την ίδρυση της σχολής τους στον Άκρωνα προκειμένου να την εμφανίζουν ως παλαιότερη, ενώ φαίνεται ότι μάλλον την ίδρυσε αργότερα ο Φιλίνος από την Κω (3ος αιώνας π.Χ.).

Ο δάσκαλός του ο Εμπεδοκλής κατηγορούσε τον Άκρωνα για την υπερηφάνειά του και σε αυτόν αποδίδεται το λογοπαικτικό επίγραμμα:

«ἄκρον ἱητρὸν Ἄκρων' Ἀκραγαντῖνον πατρὸς ἄκρου / κρύπτει κρημνὸς ἄκρος πατρίδος ἀκροτάτης»

Παραπομπές
----------

1. ↑  (Γερμανικά) *Catalog of the German National Library*. 102377987. Ανακτήθηκε στις 10  Ιουνίου 2020.
2. 1 2  www.perseus.tufts.edu/hopper/text?doc=acron-bio-2&fromdoc=Perseus%3Atext%3A1999.04.0104. Ανακτήθηκε στις 8  Μαΐου 2016.
3. 1 2  (Γαλλικά) *Répertoire des sources philosophiques antiques*. Εθνικό Κέντρο Επιστημονικών Ερευνών της Γαλλίας. b43b26aa8546f159723ce29d207f647f40b27ed4. Ανακτήθηκε στις 27  Μαρτίου 2022.

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 3, σελ. 464

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 166094834
* LCCN: no2004025815
* GND: 1089599218
* SUDOC: 150095732

 |

 |
Ο **Βασίλειος Α. Δουγαλής** (1949 – 1 Ιανουαρίου 2022) ήταν Έλληνας μαθηματικός, καθηγητής στο Πανεπιστήμιο Αθηνών. Διακρίθηκε στον χώρο των εφαρμοσμένων μαθηματικών.

Ο Β. Δουγαλής γεννήθηκε στην Αθήνα. Πήρε αρχικώς πτυχίο πολιτικού μηχανικού από το Πανεπιστήμιο Πρίνστον των ΗΠΑ με άριστα το 1971 και συνέχισε με μεταπτυχιακές σπουδές στο Πανεπιστήμιο Χάρβαρντ, παίρνοντας το διδακτορικό του από αυτό, το έτος 1976. Δίδαξε Μαθηματικά ως καθηγητής στο Πανεπιστήμιο του Τενεσί (1976-1986), στο Πανεπιστήμιο Κρήτης (1983-1991), στο Ε.Μ.Π. (1991-1995) και τέλος στο Πανεπιστήμιο Αθηνών, από όπου απεχώρησε ως Ομότιμος Καθηγητής το 2016. Επιπλέον, είχε διατελέσει Διευθυντής του Ινστιτούτου Υπολογιστικών Μαθηματικών στο Ίδρυμα Τεχνολογίας και Έρευνας.

Το 2000 τιμήθηκε με το «Βραβείο Εξαίρετης Πανεπιστημιακής Διδασκαλίας εις μνήμην Β. Ξανθόπουλου και Στ. Πνευματικού».

Η ερευνητική δραστηριότητα του Δουγαλή επικεντρώθηκε στην αριθμητική ανάλυση, τις μερικές διαφορικές εξισώσεις, τα μη γραμμικά κυματικά φαινόμενα, αλλά και τη μαθηματική πλευρά της υδροακουστικής. Πάντοτε έδινε έμφαση στη διασύνδεση των μαθηματικών με τις άλλες επιστήμες.

Ο Β. Δουγαλής ήταν έγγαμος και με τη σύζυγό του είχαν δύο τέκνα. Απεβίωσε από καρκίνο την ημέρα της ονομαστικής εορτής του, σε ηλικία 72 ετών.

Παραπομπές
----------

1. ↑  (Αγγλικά) *Mathematics Genealogy Project*.
2. ↑  Βιογραφικό σημείωμα στον ιστότοπο του Ι.Τ.Ε.
3. ↑  «Βασίλης Δουγαλής – Πέθανε ο πρώην πρόεδρος του ΙΤΕ» στο *in.gr*

Πηγές
-----

* «Μνήμη Ομότιμου Καθηγητή Βασίλειου Δουγαλή», στον ιστότοπο του Πανεπιστημίου Αθηνών (με φωτογραφία)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 4383698
* LCCN: n2007051147
* ISNI: 0000 0001 1738 8863
* MGP: 28503

 |

 |
Ο **Βλαδίμηρος Μπένσης** (1877-1950) ήταν Έλληνας Καθηγητής Πανεπιστημίου και ιατρός.

Βιογραφία
---------

Γεννήθηκε στην Αθήνα στις 20 Ιουνίου 1877. Ήταν γιος του εισαγγελέα εφετών Γεωργίου Μπένση (1838-1914) και της μονογενούς κόρης του Ρώσου εμβληματικού κριτικού λογοτεχνίας Βισαριόν Μπελίνσκι (1811-1848). Γυμνάσιο πήγε στην Κέρκυρα, σπούδασε ιατρική στο Παρίσι, όπου και αναγορεύθηκε διδάκτωρ. Επέστρεψε στην Αθήνα και διορίστηκε επιμελητής της Παθολογικής κλινικής του Εθνικού Πανεπιστημίου. Διετέλεσε διευθυντής του Σανατορίου «Σωτηρία», αργότερα διορίστηκε γενικός διευθυντής της υγιεινής. Αντιπροσώπευσε το Πανεπιστήμιο κατά την εκατονταετηρίδα της Ιατρικής Ακαδημίας των Επιστημών στην Αγία Πετρούπολη.

Ο Μπένσης ήταν λάτρης των οχημάτων και πρωτοπόρος του μηχανοκίνητου αθλητισμού στην Ελλάδα. Ήταν από τα ιδρυτικά μέλη του Συλλόγου Ελλήνων Αυτοκινητιστών, της σημερινής ΕΛΠΑ, που ιδρύθηκε το 1924, και πρώτος πρόεδρός του μέχρι το 1926, οπότε και τον διαδέχθηκε ο Α. Σταθάκης.

Πηγές
-----

* Εθνικόν και Καποδιστριακόν Πανεπιστήμιον Αθηνών (1939). Αριστοτέλης Κούζης, επιμ. *Εκατονταετηρίς 1837 - 1937, Τόμος Γ΄, Ιστορία της Ιατρικής Σχολής*. Αθήναι: Τύπος «Πυρσού» Α.Ε. Ανακτήθηκε στις 25 Μαΐου 2010.

Παραπομπές
----------

1. ↑  Τουριστικός πληροφοριακός οδηγός Αθηνών
Ο **Παναθηναϊκός αμφορέας** που φιλοξενείται στο Βρετανικό Μουσείο με αριθμό καταλόγου αγγείων 133 (αριθμ. Μουσείου 1836,0224.193), είναι αρχαιολογικό εύρημα από το Βούλτσι της Ετρουρίας, στη σημερινή Ιταλία.

Περιγραφή
---------

Η μπροστινή όψη εικονίζει τη θεά Αθηνά ανάμεσα σε δύο κίονες με αλέκτορες. Ο χιτώνας είναι διακοσμημένος με σταυρούς, στην Ασπίδα είναι ζωγραφισμένο ένας γενειοφόρος όφις με ανοιχτό το στόμα. 

Η πίσω όψη εικονίζει δύο γυμνούς έφηβους ιππείς με μακρυά κόμη που καλπάζουν προς τα δεξιά. Ο δεύτερος από δεξιά φοράει κορδέλα στα μαλλιά. Ο μπροστινός κρατάει το καμουτσίκι του υψωμένο.

Ερμηνεία
--------

Ο αμφορέας είναι έπαθλο των Παναθηναίων, όπως υποδεικνύει η επιγραφή «*Των Αθήνεθεν Άθλον*», δηλαδή της κρατικής σφραγίδας που εξασφάλιζε το γνήσιο του αγγείου, σε αντίθεση με τα αντίγραφα που ήταν πολύ δημοφιλή, χωρίς όμως την επιγραφή αυτή.

Ιστορική τοποθέτηση
-------------------

Ο αμφορέας χρονολογείται περίπου στο 515-500 π.Χ. Η τέχνη των ίππων ομοιάζει με την τέχνη του Εξηκία, ενώ η γραμμική διακόσμηση του χιτώνα της Αθηνάς συναντάται στον ύστερο μελανόμορφο ρυθμό.

Πηγές
-----

|  |  |
| --- | --- |
| εικονίδιο Αρχαιολογία | Πύλη Αρχαιολογία |

* Γκέοργκ φον Μπράουχιτς (1885-1940) (1910). *Die panathenäischen Preisamphoren*. Λειψία: Teubner. σελίδες 26-27. Ανακτήθηκε στις 5 Ιουνίου 2011.

Εξωτερικοί σύνδεσμοι
--------------------

* Παρουσίαση του αμφορέα από το Βρετανικό Μουσείο[*νεκρός σύνδεσμος*] με ανάλυση και φωτογραφικό υλικό
Το **πραξινοσκόπιο** είναι μια συσκευή που εφευρέθηκε το 1877 από τον Γάλλο εφευρέτη Εμίλ Ρενώ και αποτελεί βελτίωση του ζωοτροπίου. Η συσκευή χρησιμοποιεί μια σειρά από εικόνες εγγεγραμμένες σε λωρίδες και τοποθετημένες σε έναν κυλινδρικό τροχό με καθρέφτες που περιστρέφεται, δημιουργώντας την ψευδαίσθηση της κίνησης όταν ο θεατής κοιτάζει μέσα από τις σχισμές.

Ιστορία
-------

Η εφεύρεση του πραξινοσκόπιου ακολουθεί την ανάπτυξη του ζωοτροπίου και άλλων προγενέστερων μορφών κινούμενων εικόνων. Ο Ρενώ παρουσίασε το πραξινοσκόπιο στο κοινό το 1877 και είχε σημαντική επιτυχία, καθώς προσέφερε πιο ζωντανές και λιγότερο παραμορφωμένες εικόνες σε σύγκριση με το ζωοτρόπιο.

Λειτουργία
----------

Στο εσωτερικό του πραξινοσκόπιου, οι καθρέφτες τοποθετούνται σε κυκλική διάταξη και αντανακλούν τις εικόνες που βρίσκονται στην εξωτερική περιφέρεια του τροχού. Καθώς ο τροχός περιστρέφεται, οι εικόνες που αντανακλώνται στους καθρέφτες φαίνονται να κινούνται.

Σημασία
-------

Το πραξινοσκόπιο θεωρείται σημαντικό βήμα στην εξέλιξη των οπτικών παιχνιδιών και στην ιστορία του κινηματογράφου. Παρόλο που σήμερα έχει αντικατασταθεί από πιο σύγχρονες τεχνολογίες, η συσκευή αναγνωρίζεται ως πρόδρομος των σύγχρονων μεθόδων προβολής κινούμενων εικόνων.
Ο **Θίοντορ Μάρβιν "Τεντ" Ντιμπιάσι Junior** (*Theodore Marvin "Ted" DiBiase Jr*, 8 Νοεμβρίου 1982) είναι Αμερικανός επιχειρηματίας, ηθοποιός και πρώην παλαιστής. Είναι περισσότερο γνωστός για την πορεία του στο WWE.

Καριέρα
-------

Ο Ντιμπιάσι με τον μεγαλύτερο αδερφό του Μάικ, το 2006 προπονήθηκαν στο Τέξας, πριν μπουν σε σχολή πάλης. Μαζί έφτιαξαν ομάδα και μάλιστα κέρδισαν και κάποιους ομαδικούς τίτλους το 2007. Την ίδια χρονιά πήγαν στην Ιαπωνία σε οργανισμό πάλης για λίγους μήνες.

### WWE

#### Florida Championship Wrestling

Το 2007 ο Τεντ Ντιμπιάσι Jr. υπέγραψε συμβόλαιο με την εταιρεία WWE και έκανε ντεμπούτο στη θυγατρική εταιρεία FCW. Μέχρι τα μέσα του 2008 έμεινε εκεί και προπονήθηκε. 

#### Ομάδα με Κόντι Ρόουντς

Τον Μάιο της ίδιας χρονιάς, προωθήθηκε στο κύριο ρόστερ. Εκεί δημιούργησε ομάδα με τον Κόντι Ρόουντς, κερδίζοντας το Παγκόσμιο Πρωτάθλημα ομάδων στον πρώτο του αγώνα. Αργότερα ο Ράντυ Όρτον τους προκάλεσε να τον ακολουθήσουν ώστε να κυριαρχήσουν στο WWE, κάτι που έγινε, δημιουργώντας την Legacy. Ο Ντιμπιάσι με τον Ρόουντς κατέκτησε για άλλη μια φορά το Παγκόσμιο Πρωτάθλημα ομάδων. Μετά από δύο χρόνια, το 2010 μεταξύ των τριών, δημιουργήθηκε μια κόντρα που οδήγησε σε μεταξύ τους αγώνα, με νικητή τον Όρτον. 

#### Σόλο καριέρα

Μετά από την αντιπαράθεσή τους, ο καθένας τους πήρε τον δρόμο του. Ο Ντιμπιάσι, από τότε, στις 5 Απριλίου του 2010, κυκλοφορούσε με τον τίτλο του πατέρα του, το Million Dollar Championship. Αργότερα στην χρονιά, έκανε σεναριακή σχέση με την Μαρίς Ουελέτ και τον Νοέμβριο αποχωρίστηκε την ζώνη. Το 2011 είχε μια σύντομη σεναριακή κόντρα και πάλι με τον Κόντι Ρόουντς, ενώ αναλώθηκε σε διάφορους μικρούς αγώνες και κόντρες. Το 2012 η καριέρα του συνέχισε πιο πτωτικά, μέχρι που αποδεσμεύτηκε τον Σεπτέμβριο του 2013 και αποσύρθηκε απο τον χώρο της επαγγελματικής πάλης.

Προσωπική ζωή
-------------

Είναι γιος του Τεντ Ντιμπιάσι και τα δύο του αδέρφια, ο Μάικ και ο Μπρετ, ασχολήθηκαν με την πάλη. Ο Μπρετ λόγω τραυματισμού σταμάτησε να παλεύει. Από το 2008 είναι παντρεμένος με την Κρίστεν Τάινς. Έχει έναν γιο με το όνομα Τέιτ Μακίνλεϊ, γεννημένο τον Μάιο του 2012. Έχει πρωταγωνιστήσει σε μια ταινία του WWE το 2009.

Πηγές
-----

* Τεντ Ντιμπιάσι, Προφίλ στο WWE.com
* Προφίλ στο OWOW.com


1. ↑  4247.
Η **Ευαγγελία Νίκα** (ως Ευαγγελία Ρούσου, Αθήνα 1881 - Αθήνα 1902) ήταν Ελληνίδα πρωταγωνίστρια της ελληνικής θεατρικής σκηνής.

Βιογραφία
---------

Από πάρα πολύ μικρή ηλικία ανέβηκε στη θεατρική σκηνή, πολύ πριν την ίδρυση του Βασιλικού θεάτρου, χαρακτηριζόμενη ως «παιδί θαύμα». Σε ηλικία μόλις πέντε ετών εμφανίστηκε στη σκηνή του Θεάτρου Μπούκουρα, παίζοντας το μικρό Λουκιανό στο δράμα «Ο Γεροδεκανέας». Αργότερα σε ηλικία οκτώ ετών έπαιξε στο Θέατρο Απόλλων της Σύρου στο περιπετειώδες δράμα «Οι πειρατές της Σαβάνας», υποδυόμενη με επιτυχία τη μικρή Εύα Μοράλες και κατενθουσιάζοντας τους Συριανούς.

Στη συνέχεια ανέλαβε την Ευαγγελία Ρούσου, με σκοπό να της διδάξει τα πρώτα μαθήματα υποκριτικής, η Ευαγγελία Παρασκευοπούλου, στο θίασο της οποίας έπαιξε και τον πρώτο μεγάλο ρόλο, υποδυόμενη σε παράσταση στο Βόλο τη Νέλλη στο δράμα «Σάρα και Κάρολος» του Πάολο Τζακομέτι, όπου και απέσπασε τον ιδιαίτερο θαυμασμό. Τότε ήταν ηλικίας 12 ετών. Από εκείνη την εποχή η Ευαγγελία αφιερώθηκε ολόψυχα στο θέατρο.

Προσωπική ζωή
-------------

Το 1900 παντρεύτηκε στην Κωνσταντινούπολη τον επίσης μεγάλο ηθοποιό και μετέπειτα θιασάρχη Αντώνιο Νίκα. Τελειοποιώντας την θεατρική της τέχνη δίπλα στον σύζυγό της έπαιξε πλείστους ρόλους, παρά το βραχύ βίο της, όπως τη Δεισδαιμόνα στον "Οθέλλο" του Σαίξπηρ, τη Μηλίτσα στο δράμα "Δια το στέμμα" του Κοππέ, την "Ανδρεΐνη" στο ομώνυμο έργο του Σαρντού, τη "Διδώ" από την ομώνυμη τραγωδία του Πολύβιου Δημητρακόπουλου, καθώς και πολλούς άλλους ρόλους.

Η Ευαγγελία Νίκα πέθανε απροσδόκητα. Ο σύζυγός της, Αντώνιος Νίκας, θιασάρχης πλέον λίγα χρόνια αργότερα ξαναπαντρεύτηκε. Η δεύτερη σύζυγός του ήταν η επίσης ηθοποιός και μετέπειτα θιασάρχης Ροζαλία Νίκα.

Πηγές
-----

* *Μεγάλη Ελληνική Εγκυκλοπαίδεια*, τομ.ΙΗ΄, σελ.275.
Ο **Μπράιαν Μπάρι Τζόσι** (γεννημένος στις 4 Ιουλίου 1977) είναι ένας Αμερικανός επαγγελματίας παλαιστής αλλά και μάνατζερ άλλων παλαιστών. Στα ρινγκ έχει χρησιμοποιήσει τα ονόματα, **A.W.** ή παλαιότερα **Άμπραχαμ Ουάσινγκτον**.

Καριέρα
-------

### Εκπαίδευση

Η ενασχόλησή του με το κατς ξεκίνησε το 2008 όταν προπονήθηκε και έδωσε αγώνες σε μικρές εταιρείες πάλης. Το 2009, συμφώνησε με το WWE και στάλθηκε για εκπαίδευση στο θυγατρικό FCW.

### ECW

Τον Ιούνιο του 2009, έγινε παρουσιαστής εκπομπής στο τηλεοπτικό σόου ECW και έπαιρνε συνεντεύξεις από διάφορους παλαιστές του ρόστερ. Ο ρόλος του ως **Άμπραχαμ Ουάσινγκτον** ήταν αντιπαθητικός. Με το κλείσιμο του σόου, τον Μάρτιο του 2010, γύρισε στο FCW.

### Κύριο ρόστερ

Τον Μάρτιο του 2012, επέστρεψε στο κύριο ρόστερ του WWE, ως μάνατζερ άλλων παλαιστών. Αρχικά προσπάθησε να προσελκύσει πολλούς ώστε να δημιουργήσει ομάδα. Ονόμασε την εταιρεία του "All World Promotions" και μανάτζαρε τους Πρίμο και Έπικο. Αφού τους εξαπάτησε, έγινε μάνατζερ των Ντάρεν Γιάνγκ & Τάιτους Ο' Νιλ. Στις 10 Αυγούστου 2012, απολύθηκε, λόγω λάθους που έκανε σε ζωντανό πρόγραμμα τηλεόρασης.

Πηγές
-----

* Προφίλ στο OWoW.com

1. ↑  7970.
2. ↑  Η ανακοίνωση της απόλυσής του[*νεκρός σύνδεσμος*]
Το **2/39 Σύνταγμα Ευζώνων "Σχης Καραχρήστος"** (2/39 ΣΕ) είναι ιστορική μονάδα του Ελληνικού Στρατού Ξηράς. Παλαιότερα ήταν σύνταγμα Ευζώνων (ελαφρύ πεζικό). Το όνομα και η παράδοση του συντάγματος αποτελεί μέρος του ονόματος του Κέντρου Εκπαίδευσης Νεοσύλλεκτων Μεσολογγίου.

Ιστορία
-------

Το σύνταγμα ιδρύθηκε στις 23 Δεκεμβρίου 1913 έχοντας έδρα το Μεσολόγγι. Η ίδρυση του έγινε κατά την αναδιοργάνωση του Ελληνικού Στρατού μετά τουν Βαλκανικούς Πολέμους.

Το σύνταγμα πολέμησε στις επιχειρήσεις του Μακεδονικού μετώπου του Α΄ Παγκοσμίου Πολέμου, αποτελώντας μέρος της 3ης Μεραρχίας Πεζικού. Το σύνταγμα πολέμησε από τις 25 Απριλίου 1918 μέχρι το τέλος του πολέμου στην περιοχή των Πρεσπών. Μετά τη Συμμαχική διάλυση του γερμανοβουλγαρικού μετώπου το φθινόπωρο, το σύνταγμα έκανε προέλαση προς το Πίροτ. Μαζί με την υπόλοιπη μεραρχία, μεταφέρθηκε στη Σμύρνη τον Αύγουστο του 1920, και πήρε μέρος σε όλες τις μετέπειτα επιχειρήσεις της μικρασιατικής Εκστρατείας μέχρι την Μικρασιατική Καταστροφή του 1922.

Κατά τη διάρκεια του ελληνοϊταλικού πολέμου του 1940-41, το σύνταγμα αποτελούσε μέρος της 8ης Μεραρχίας Πεζικού και ήταν μια από τις πρώτες ελληνικές στρατιωτικές μονάδες που πολέμησαν με τους Ιταλούς. Το σύνταγμα υπηρέτησε καθ ' όλη τη σύγκρουση και διαλύθηκε μετά την συνθηκολόγηση του ελληνικού στρατού στους Γερμανούς τον Απρίλιο του 1941.

Στις 2 Δεκεμβρίου 1950 ιδρύθηκε Κέντρο Εκπαίδευσης Νεοσυλλέκτων στο Μεσολόγγι. Στις 31 Αυγούστου 1965 απέκτησε την ονομασία "12ο Σύνταγμα Πεζικού" πριν μετονομαστεί σε "2/39 Σύνταγμα Ευζώνων" στις 26 Ιουνίου 1978. Στις 26 Σεπτεμβρίου 2000, το σύνταγμα απέκτησε την τιμητική ονομασία "Σχης. Καραχρήστος" προς τιμήν του διοικητή του, Συνταγματάρχη Βλάση Καραχρήστο, ο οποίος σκοτώθηκε πολεμώντας στις 20 Αυγούστου 1921.

Για την εν καιρώ πολέμου υπηρεσία του, το σύνταγμα έχει παρασημοφορηθεί δύο φορές με το υψηλότερο στρατιωτικό βραβείο της Ελλάδας, την Κλάση Ταξιάρχη του Αριστείου Ανδρεία: έχει τιμηθεί μια φορά για τις δράσεις του στο μακεδονικό Μέτωπο, και άλλη μια φορά για τις μάχες στις οποίες συμμετείχε την άνοιξη και το καλοκαίρι του 1921, ειδικά στην διήμερη μάχη του Αβγκίν κοντά στη Προύσα τον Μάρτιο. Το σύνταγμα τιμήθηκε με τον Σταυρό πολέμου 1914-1918 για τις δράσεις του στο μακεδονικό Μέτωπο.

Το σύνταγμα και το κέντρο εκπαίδευσης βρίσκεται στο "Στρατόπεδο Σπύρος Μουστακλής" στα βόρεια προάστια του Μεσολογγίου.

Παραπομπές
----------

1. 1 2 3 4 5 6  «2/39 Σύνταγμα Ευζώνων "Σχης Καραχρήστος"» (PDF). 2/39 Evzone Regiment. σελίδες 1–2. Αρχειοθετήθηκε από το πρωτότυπο (PDF) στις 9 Ιανουαρίου 2016. Ανακτήθηκε στις 16 Ιουλίου 2014.
Το **Γκραντ Ράπιντς** (αγγλικά: **Grand Rapids, Michigan**), είναι πόλη των ΗΠΑ στην πολιτεία Μίσιγκαν. Αποτελεί την δεύτερη μεγαλύτερη σε πληθυσμό του Μίσιγκαν, καθώς και την έδρα της κομητείας Κεντ. Η πόλη, βρίσκεται κατά μήκος του ποταμού Γκραντ, και ανατολικά της λίμνης Μίσιγκαν.

Ο πληθυσμός του Γκραντ Ράπιντς, ανέρχεται στους 202,767 κατοίκους (εκτιμήσεις για το 2021), ενώ για την μητροπολιτική περιοχή του Γκραντ Ράπιντς, ξεπερνά τους 1,089,370 κατοίκους (2021). ,

Είναι ο σημαντικότερος οικονομικός και πολιτιστικός κόμβος στο δυτικό Μίσιγκαν, καθώς και η ταχύτερα αναπτυσσόμενη μεγάλη πόλη στην πολιτεία, και μία από τις πιο γρήγορα αναπτυσσόμενες στις μεσοδυτικές Ηνωμένες Πολιτείες. 

Η πόλη και τα ευρύτερα περίχωρα, είναι οικονομικά διαφορετικές, βασισμένες κυρίως, στις υπηρεσίες υγειονομικής περίθαλψης, στην επιπλοποιία, στην τεχνολογία πληροφοριών, την αυτοκινητοβιομηχανία, την αεροπορία, καθώς και σε βιομηχανίες καταναλωτικών αγαθών. Επίσης, το Γκραντ Ράπιντς, αποτελεί έδρα του Πολιτειακού Πανεπιστημίου "Grand Valley".

Η πόλη του Γκραντ Ράπιντς, αποτελεί ιδιαίτερη πατρίδα και τόπος ταφής, του 38ου Προέδρου των Ηνωμένων Πολιτειών, Τζέραλντ Φορντ (1913-2006). Λόγω αυτού του γεγονότος, το διεθνές αεροδρόμιο του Γκραντ Ράπιντς, καθώς και ένας κύριος αυτοκινητόδρομος, έχουν λάβει την ονομασία του.

Παραπομπές
----------

1. ↑  «Grand Rapids, Michigan» (στα αγγλικά). *Wikipedia*. 2021-05-04. .
2. ↑  «Grand Rapids, Michigan Population 2021 (Demographics, Maps, Graphs)». *worldpopulationreview.com*. Ανακτήθηκε στις 7 Μαΐου 2021.
3. ↑  «Home». *www.grandrapidsmi.gov* (στα Αγγλικά). Ανακτήθηκε στις 7 Μαΐου 2021.
4. ↑  «Grand Rapids Area Chamber of Commerce». *Grand Rapids Area Chamber of Commerce* (στα Αγγλικά). Ανακτήθηκε στις 7 Μαΐου 2021.
5. ↑  «Gerald R Ford Presidential Library & Museum». *www.fordlibrarymuseum.gov*. Ανακτήθηκε στις 7 Μαΐου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Grand Rapids, Michigan στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150697307
* LCCN: n79133151
* ISNI: 0000 0001 1954 9333
* GND: 4274722-3
* BNF: cb123566870 (data)
* NKC: ge907654

 |

 |
Η **Γκαρμπίνιε Μουγουρούθα Μπλάνκο** (ισπ.: *Garbiñe Muguruza Blanco*, Πρότυπο:IPA-eu, 8 Οκτωβρίου 1993) είναι τενίστρια με καταγωγή από την Ισπανία και τη Βενεζουέλα, η οποία έγινε επαγγελματίας το 2012. Έχει κερδίσει τέσσερα singles, συμπεριλαμβανομένων δύο majors: το French Open του 2016 και το Wimbledon του 2017. Πέτυχε την υψηλότερη ως τόε κατάταξη της καριέρας της, το παγκόσμιο Νο 2, το 2016, μετά τη νίκη της στο γαλλικό όπεν, και τον Σεπτέμβριο του 2017 ανέβηκε στην κορυφή της παγκόσμιας κατάταξης από την WTA.
Το στυλ παιχνιδιού της χαρακτηρίζεται από ισχυρά groundstrokes και επιθετικότητα. 

Η Μουγουρούθα εμφανίστηκε πρώτη φορά στο προσκήνιο με την πρόκρισή της στους 16 του Αυστραλιανού Open του 2014, όπου σκόραρε επί της πρώην Νο 1 στον κόσμο Καρολάιν Βοζνιάκι. Στη συνέχεια νίκησε τη Σερένα Γουίλιαμς στο δεύτερο γύρο του γαλλικού Open τον ίδιο χρόνο, νικώντας την τότε Νο. 1 παγκοσμίως στα σετ, προκρινόμενη στα προημιτελικά. Το 2015, στο Γουίμπλεντον, προκρίθηκε στον πρώτο της τελικό γκραντ σλαμ, όπου έχασε από τη Σερένα Γουίλιαμς, και συνέχισε κερδίζοντας το πρώτο της τίτλο σε ανώτερο επίπεδο νικώντας στο όπεν της Κίνας. Την ίδια χρονιά επίσης προκρίθηκε στους πρώτους της τελικούς WTA, σκοράροντας ένα τέλειο νικηφόρο ρεκόρ πριν αποκλειστεί στα ημιτελικά από τη φαβορί για το πρωτάθλημα Agnieszka Radwańska.

Η Μουγουρούθα υπήρξε επιτυχής στο διπλό, κερδίζοντας πέντε τίτλους, τελειώνοντας ως φιναλίστ στα WTA του 2015 και φτάνοντας στους ημιτελικούς του γαλλικού Open του 2014. Πέτυχε αυτά τα αποτελέσματα με τη συμπατριώτισσα της, Κάρλα Σουάρεθ Ναβάρο.
Τον Φεβρουάριο του 2020 ήταν φιναλίστ του Αυστραλιανού Όπεν, καθώς ηττήθηκε στον τελικό από την Αμερικανίδα Σόνια Κένιν.

Προσωπική ζωή
-------------

Η Μουγουρούθα γεννήθηκε στο Καράκας της Βενεζουέλας στις 8 Οκτωβρίου του 1993 από Ισπανό πατέρα, τον Χοσέ Αντόνιο Μουγουρούθα και Βενεζουλάνα μητέρα, τη Σκάρλετ Μπλάνκο, και έχει δύο μεγαλύτερα αδέλφια με το όνομα Asier και Ιγκορ. Έχει διπλή, ισπανική και βενεζουλάνικη ιθαγένεια. Άρχισε να παίζει τένις σε ηλικία τριών ετών και, μετά τη μετανάστευση στην Ισπανία με την οικογένειά της το 1999, όταν ήταν έξι χρονών, η Μουγουρούθα εκπαιδεύτηκε στην Ακαδημία Αντισφαίρισης Bruguera κοντά στη Βαρκελώνη.

Παραπομπές
----------

1. ↑  «Garbine Muguruza joins Rafael Nadal as World No 1» (στα αγγλικά). *The Indian Express*. 2017-09-11.. Ανακτήθηκε στις 2017-09-26.
2. ↑  Echániz, P (2012-12-11). «Mi gran sueño es ganar el Open USA» (στα Ισπανικά). *Diario Vasco*.. Ανακτήθηκε στις 9 Ιουλίου 2015.
3. ↑  Addley, Esther (9 Ιουλίου 2015). «Wimbledon: Muguruza surprises everyone - even herself - by reaching final» – μέσω The Guardian.
4. ↑  Rada Galindo, Nolan (2014-05-29). «5 datos que debe saber sobre Garbiñe Muguruza» (στα Ισπανικά). *Prodavinci*.. Ανακτήθηκε στις 2015-07-10.
Ο στρατηγός **Αθανάσιος Τσέλιος** (γεν. 17 Ιουλίου 1956) είναι Έλληνας απόστρατος σύμβουλος του Ελληνικού Στρατού και πρώην Αρχηγός του Γενικού Επιτελείου Στρατού (9 Μαρτίου 2013 – 24 Φεβρουαρίου 2014).

Γεννήθηκε στον Πετρόπορο του Νομού Τρικάλων. Αποφοίτησε από τη Στρατιωτική Σχολή Ευελπίδων το 1979 ως 2ος Υπολοχαγός Πεζικού. Ακολούθησε μια σταδιοδρομία στις ειδικές δυνάμεις του Ελληνικού Στρατού και αποτέλεσε διοικητής του Κέντρου Κατάρτισης των Ειδικών Δυνάμεων το 2004-06. Διοίκησε την Στρατιωτική Σχολή Ευελπίδων το 2006-07. Το 2007-08 ήταν επικεφαλής της 7ης Μηχανοποιημένης Ταξιαρχίας Πεζικού, ενώ το 2008-10 διοίκησε την στρατιωτική σχολή υπαξιωματικών. Το 2010-11 διοίκησε την 12η Μηχανοποιημένη Μεραρχία Πεζικού και το 2011-13 διοίκησε το Δ΄ Σώμα Στρατού. Διορίστηκε Αρχηγός του Γενικού Επιτελείου Στρατού, στις 9 Μαρτίου 2013.

Στις 19 Φεβρουαρίου 2014, το Κυβερνητικό Συμβούλιο Εξωτερικών και Άμυνας αποφάσισε την συνταξιοδότηση του Τσέλιου με τον βαθμό του Στρατηγού. Αντικαταστάθηκε από τον διοικητή της Πρώτης στρατιάς, τον αντιστράτηγο Χρίστο Μανωλά. Η τελετή παράδοσης - παραλαβής έλαβε χώρα στις 24 Φεβρουαρίου.

Ο στρατηγός Αθανάσιος Τσέλιος είναι παντρεμένος και έχει μια κόρη.

Παραπομπές
----------

1. 1 2  «Αρχηγός ΓΕΣ» (στα Greek). Hellenic Army. 19 Αυγούστου 2013. Αρχειοθετήθηκε από το πρωτότυπο στις 1 Νοεμβρίου 2015. Ανακτήθηκε στις 24 Φεβρουαρίου 2014. CS1 maint: Μη αναγνωρίσιμη γλώσσα (link)
2. ↑  «Νέος αρχηγός ΓΕΣ ο αντιστράτηγος Χρίστος Μανωλάς» (στα Greek). Ta Nea. Ανακτήθηκε στις 24 Φεβρουαρίου 2014. CS1 maint: Μη αναγνωρίσιμη γλώσσα (link)
3. ↑  «Με απόφαση ΚΥΣΕΑ ο κ. Χρ. Μανωλάς νέος αρχηγός ΓΕΣ» (στα Greek). Kathimerini. 20 Φεβρουαρίου 2014. Ανακτήθηκε στις 24 Φεβρουαρίου 2014. CS1 maint: Μη αναγνωρίσιμη γλώσσα (link)
Συντεταγμένες: 43°11′17″N 02°03′09″W﻿ / ﻿43.18806°N 2.05250°W﻿ / 43.18806; -2.05250

Η **Βιγιαμπόνα**, επίσημα: Βιγιαμπόνα - Αμάσα (Villabona-Amasa ) είναι ισπανική παραποτάμια κωμόπολη, στη Χώρα των Βάσκων, στην επαρχία Γκιπούθκοα της οποίας και αποτελεί έναν από τους 88 δήμους της.

Γεωγραφία
---------

Βρίσκεται στην κοιλάδα του ποταμού Όρια ο οποίος και την διασχίζει. Απέχει περίπου 20 χλμ. Ν-ΝΔ. από την πρωτεύουσα της επαρχίας Σαν Σεμπαστιάν. Καταλαμβάνει έκταση περίπου 18 τ.χλμ και ο πληθυσμός της αριθμεί τους 5.760 κατοίκους.

Ιστορία
-------

Η πόλη φέρεται με το όνομα αυτό από τον 15ο αιώνα στη θέση της παλαιότερης πόλης με το όνομα Αμάσα. Κατά τους ναπολεόντειους πολέμους η πόλη αυτή και η γύρω περιοχή της έγιναν πεδία στρατιωτικών επιχειρήσεων, ειδικότερα κατά τον Ιβηρικό πόλεμο όταν καταλήφθηκε από τον Ζαννό ντε Μονσέ, αλλά και αργότερα το 1813 κατά τον λεγόμενο από τους Ισπανούς πόλεμο ανεξαρτησίας.

Αξιοθέατα
---------

Σημαντικότερα αξιοθέατα της πόλης είναι: 

1. το Δημαρχείο που ανοικοδομήθηκε το 19ο αιώνα μετά την καταστροφή που υπέστη από πυρκαγιά το 1812 που τότε αποτελούσε έδρα των γαλλικών στρατευμάτων.
2. και ο μητροπολιτικός ναός αφιερωμένος στην "Ιερή καρδιά του Ιησού Χριστού".

Σημαντικές επίσης είναι και οι εορταστικές εκδηλώσεις που πραγματοποιούνται στην εορτή του Αγίου Ιακώβου (25 Ιουλίου), του Αγίου Ισιδώρου (15 Μαΐου) και του Αγίου Μαρτίνου (11 Νοεμβρίου).

Πηγές
-----


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ισπανία
 |

 |
Κροατικό ναυπηγείο στην επαρχία Σπλιτ-Δαλματία.
Η **βιομηχανία της Κροατίας** διαδραματίζει σημαντικό ρόλο στην οικονομία της χώρας. Έχει μια μακρά παράδοση που βασίζεται από τον 19ο αιώνα και επικεντρώνεται στη γεωργία, τη δασοκομία και την μετάλλευση. Πολλοί βιομηχανικοί κλάδοι αναπτύχθηκαν εκείνη την περίοδο, όπως η βιομηχανία ξυλείας, η βιομηχανία τροφίμων, η παραγωγή ποτάσας, η ναυπηγική βιομηχανία, η παραγωγή δερμάτων και υποδημάτων, η κλωστοϋφαντουργία και άλλοι τομείς. Σήμερα οι κύριοι βιομηχανικοί κλάδοι στην Κροατία είναι οι βιομηχανίες τροφίμων και ποτών (περίπου το 24% του συνόλου των εσόδων της μεταποιητικής βιομηχανίας), η μεταλλουργία και η βιομηχανία μηχανημάτων και οχημάτων (20%), του οπτάνθρακα και της διύλισης πετρελαίου (17%), η βιομηχανία χημικών, φαρμάκων, καουτσούκ και πλαστικών υλών (11%), η μεταποίηση ξύλου, επίπλων και χαρτιού (9%), η κατασκευή ηλεκτρολογικού εξοπλισμού, ηλεκτρονικών και οπτικών (9%), ο κλάδος της κλωστοϋφαντουργίας, της ένδυσης και της υποδηματοποιίας (5%), καθώς και ο κλάδος κατασκευών και δομικών υλικών (5%).

Στη δομή του Ακαθάριστου Εγχώριου Προϊόντος (ΑΕΠ) της Κροατίας, το 2015, το μερίδιο της βιομηχανίας ήταν στο 21,2%. Οι βιομηχανικές εξαγωγές ανήλθαν σε 10 δισ. ευρώ, αντιπροσωπεύοντας το 94,5% των συνολικών εξαγωγών. Την ίδια χρονιά ο ρυθμός ανάπτυξης της βιομηχανικής παραγωγής ήταν στο 2,7%.

Η βιομηχανική παραγωγή στην Κροατία έχει τη σημαντικότερη θέση στη συνολική παραγωγή της χώρας. Περιλαμβάνει παραγωγή μηχανημάτων, εργαλείων, διάφορα μεταποιημένα μεταλλικά προϊόντα, πλοία και σκάφη, ορυκτά έλαια και αποστάγματα, προϊόντα ξυλείας, εξοπλισμό επίπλων και κρεβατιών, στρατιωτικό εξοπλισμό, ενδύματα και υποδήματα, τσιμέντο, τούβλα και άλλα οικοδομικά υλικά. Αξιοσημείωτη είναι και η παραγωγή στον τομέα της ενέργειας, της εξόρυξης και της ύδρευσης.

Ο ετήσιος ρυθμός αύξησης της βιομηχανικής παραγωγής το 2015 αυξήθηκε κατά 2,7%. Η ταχύτερη αύξηση της παραγωγής εκείνη τη χρονιά σημειώθηκε στον τομέα της παραγωγής χαρτιού (40,8% σε σύγκριση με το 2008), δερμάτινων προϊόντων (35,8%), καουτσούκ και πλαστικών προϊόντων (29,2%). Ταυτόχρονα, ορισμένοι βιομηχανικοί κλάδοι είχαν μείωση της παραγωγής τους. Τα μεγαλύτερα βιομηχανικά κέντρα στη Δημοκρατία της Κροατίας είναι το Ζάγκρεμπ, η Ριέκα, το Σπλιτ, το Όσιγιεκ και το Βαράζντιν.

Παραπομπές
----------

1. ↑
2. ↑
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 14 Σεπτεμβρίου 2017. Ανακτήθηκε στις 24 Μαρτίου 2018.
4. ↑
5. ↑
6. ↑
7. ↑
8. ↑  Environmental Problems in East-Central Europe, Frank Carter, David Turnock, Routledge, 26 Σεπ 2002, ISBN 1134688075
9. ↑

Εξωτερικοί σύνδεσμοι
--------------------

* Βιομηχανία - σημαντικός κλάδος της οικονομίας της Κροατίας
* Κροατικές βιομηχανίες
* Βιομηχανικοί τομείς ελκυστικοί για τους επενδυτές Αρχειοθετήθηκε 2018-03-12 στο Wayback Machine.
* Βιομηχανική πολιτική στην Κροατία
* Αποτελέσματα έρευνας του 2015 για την παραγωγή στην Κροατία[*νεκρός σύνδεσμος*] (*κροατικά*)
* Βιομηχανική παραγωγή στην Κροατία
* Επίσημα στοιχεία των εξαγωγών
* GDP Στατιστικά της βιομηχανικής παραγωγής για το 2015
Η **Γουαμπάνα** (αγγλικά: Wabana) είναι πόλη του Καναδά και η μεγαλύτερη, και η μόνη ενσωματωμένη, κοινότητα στο νησί Μπελ στην επαρχία της Νέας Γης και Λαμπραντόρ.

Γεωγραφία
---------

Η πόλη βρίσκεται στο βορειοανατολικό άκρο του νησιού και ενσωματώθηκε το 1950. Το έδαφος του νησιού Μπελ περιέχει κόκκινο αιματίτη ή σιδηρομετάλλευμα και αυτός ο πόρος ήταν ο κύριος λόγος για την ανάπτυξη της Γουαμπάνα.

Δημογραφικά στοιχεία
--------------------

Ο πληθυσμός της Γουαμπάνα κορυφώθηκε στους 8.026 κατοίκους το 1961. Από το κλείσιμο των ορυχείων το 1966, ο πληθυσμός μειώθηκε σταθερά, με την απογραφή του 2016 να αναφέρει πληθυσμό 2.146 κατοίκων στην κοινότητα.

Ιστορικός Πληθυσμός| Έτος | Πληθ.   | ±%   |
| --- | --- | --- |
| 1951 | 6.460 | —     |
| 1961 | 8.026 | +24.2% |
| 1966 | 7.884 | −1.8% |
| 1991 | 3.608 | −54.2% |
| 1996 | 3.136 | −13.1% |
| 2001 | 2.679 | −14.6% |
| 2006 | 2.418 | −9.7% |
| 2011 | 2.346 | −3.0% |
| 2016 | 2.146 | −8.5% |

Παραπομπές
----------

1. ↑  Canada Year Book 1955.
2. ↑  Canada Year Book 1967.
3. ↑  Canada Year Book 1968.
4. ↑  Statistics Canada 1991 Census Data Table.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 140666532
* LCCN: n95082076

 |

 |
Ο **Αρίστων ο Πελλαίος** ήταν χριστιανός απολογητής του 2ου αιώνα μετά Χριστόν.

Καταγόμενος από την Πέλλα της Δεκάπολης στην Παλαιστίνη, ίσως ανήκε σε οικογένεια η οποία μετανάστευσε στην Πέλλα από τα Ιεροσόλυμα μετά την καταστροφή της το 70 μ.Χ.

Συγγραφικό έργο
---------------

Όπως μας πληροφορεί ο Ωριγένης στο έργο του *Κατά Κέλσου*, ο Αρίστων έγραψε διαλογικό έργο με τον τίτλο ΄΄Αντιλογία Παπίσκου και Ιάσονος περί Χριστού΄΄. Ο Παπίσκος είναι Χριστιανός εξ Ιουδαίων. Ο Ιάσονας Αλεξανδρινός Ιουδαίος. Ο πρώτος θέλει να αποδείξει στον δεύτερο πως οι προφητείες πραγματοποιήθηκαν στο πρόσωπο του Χριστού. Ο Αρίστων για να το πετύχει αυτό χρησιμοποιεί αλληγορική ερμηνεία της Παλαιάς Διαθήκης, κάτι που προκαλεί την ειρωνεία του Κέλσου.
Η Αντιλογία του Αρίστωνα είναι γραμμένη περί το 170 και πρέπει να θεωρείται η παλαιότερη γνωστή απολογία χριστιανού προς τον ιουδαϊσμό.
Ο πατρολόγος Παναγιώτης Χρήστου υποστηρίζει πως το έργο σχετίζεται με τον ιουδαιορωμαϊκό πόλεμο του 135 μ.Χ. τη συντριβή των ιουδαίων επαναστατών και την συνακόλουθη απαγόρευση εισόδου των ιουδαίων στην Ιερουσαλήμ. Αυτός ο φανταστικός διάλογος γράφτηκε υπό την επήρεια αυτών των γεγονότων και ήταν μια επιπλέον απόδειξη-τα γεγονότα αυτά-της εκπλήρωσης των προφητειών.
Το ελληνικό πρωτότυπο και η λατινική μετάφρασή του έχουν χαθεί. Εικάζεται πως μέρος του υλικού έχει ενσωματωθεί στο έργο του μοναχού Ευάγριου, *Altercatio Simonis Judaei et Theophili Chritiani* (5ος αιώνας Γαλλία) και στα μεταγενέστερα *Αντιβολή Παπίσκου και Φίλωνος Ιουδαίων προς μοναχόν* και *Διάλογος Αθανασίου και Ζακχαίου προς Τιμόθεον και Ακύλαν*.  

Απόσπασμα του Αρίστωνος που αναφέρεται στους ιουδαϊκούς πολέμους διασώζει ο Ευσέβιος Καισαρείας στην Εκκλησιαστική Ιστορία του.

Παραπομπές
----------

1. ↑  Στυλιανός Παπαδόπουλος, Πατρολογία τομ. Α' ,εκδ. Παρουσία, Αθήνα, 1997, σελ.195
2. ↑  Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.540
3. ↑  όπ.π.
4. ↑  [ Eusebius Hist. Eccles. IV, 6 (20 Ἡ κατ' Ἀδριανὸν Ἰουδαίων πολιορκία)

Πηγές
-----

* Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.539-541
* Στυλιανός Παπαδόπουλος, Πατρολογία τομ. Α' ,εκδ. Παρουσία, Αθήνα, 1997, σελ.195-196


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 29333369
* LCCN: no2008021818
* ISNI: 0000 0000 5108 0128
* GND: 119523299
* BNE: XX1315049

 |

 |
Η **κληματόκληθρα** (λατινική και επιστημονική ονομασία *Clematoclethra*) είναι γένος δικοτυλήδονων φυτών, που ανήκει στην οικογένεια του ακτινίδιου, τα ακτινιδιοειδή. Το γένος περιλαμβάνει περί τα 20 είδη, όλα ενδημικά των υποτροπικών και εύκρατων περιοχών της κεντρικής και της δυτικής Κίνας. Η ονομασία του γένους ετυμολογείται από τις αρχαίες ελληνικές λέξεις *κληματίς* (= κληματσίδα, χαμόκλαδο) και *κλήθρα* (= σκλήθρο).

Η μονοφυλετικότητα της ομάδας υποστηρίζεται από γενετικά δεδομένα, όσο και από χαρακτηριστικά της κυτταρικής βιολογίας μελών του γένους. Επίσης υπέρ της μονοφυλετικότητας του γένους συνηγορούν μικρομορφολογικά χαρακτηριστικά των τριχωμάτων των φύλλων. Πάντως οι ακριβείς εξελικτικές σχέσεις του γένους με τα άλλα δύο γένη της οικογένειας *Actinidiaceae*, τα *Actinidia* και τη *Saurauia*, δεν είναι αποσαφηνισμένες.

Τα χαρακτηριστικά των ανθέων της κληματόκληθρας είναι παρόμοια με εκείνα των ανθέων των άλλων γενών της οικογένειας. Οι κυριότερες διαφορές μεταξύ τους είναι ότι τα άνθη των φυτών του γένους *Clematoclethra* έχουν 10 στήμονες και όχι περισσότερους, καθώς και ότι έχουν ενωμένο και κοίλο στύλο που φέρει αυλακώσεις, ενώ ο στύλος των άλλων δύο γενών είναι ελεύθερος. Τα είδη του γένους έχουν χαρακτηρισθεί άλλα ως δίοικα φυτά και άλλα ως μόνοικα, και μάλιστα και μονοκλινή.

Παραπομπές
----------

1. 1 2 3  He, Zi-Can; Li, Jian-Qiang; Cai, Qing; Wang, Qing (2005). «The cytology of *Actinidia*, *Saurauia*, and *Clematoclethra* (Actinidiaceae)». *Botanical Journal of the Linnean Society* **147** (3): 369-374. doi:10.1111/j.1095-8339.2005.00372.x.
2. ↑  He, Zican; Zhang, Xiaoyan; Zhong, Yang; Ye, Li (2000). «Phylogenetic relationships of *Actinidia* and related genera based on micromorphological characters of foliar trichomes». *Genetic Resources and Crop Evolution* **47** (6): 627-639. doi:10.1023/A:1026572524970.
3. ↑  Keller, Jennifer A.; Herendeen, Patrick S.; Crane, Peter R. (1996). «Fossil flowers and fruits of the Actinidiaceae from the Campanian (Late Cretaceous) of Georgia». *American Journal of Botany* **83** (4): 528-541. doi:10.1002/j.1537-2197.1996.tb12733.x.
4. ↑  «*Clematoclethra* in Flora of China @ efloras.org». *eFloras.org Home*. Ανακτήθηκε στις 26 Αυγούστου 2021.
Ο **Γιώργος Μαρίνος** είναι Έλληνας πολιτικός και βουλευτής του Κομμουνιστικού Κόμματος Ελλάδας.

Βιογραφικά στοιχεία
-------------------

Γεννήθηκε το 1954 στον Άγιο Λουκά Ευβοίας και είναι απόφοιτος της Σχολής Ραδιοτηλεγραφητών. Είναι ναυτεργάτης ασυρματιστής και επί σειρά ετών μέλος του ΔΣ του σωματείου Ασυρματιστών, με συνδικαλιστική δράση στο ναυτεργατικό κίνημα.

Εκλέχθηκε βουλευτής Ευβοίας στις εκλογές του 2007, 2009 και του Μαΐου 2012 του Ιανουαρίου 2015 και επανεκλέχθηκε στις εκλογές της 7ης Ιουλίου 2019. Στις εκλογές του Μαΐου και του Ιουνίου επανεξελέγη.

Είναι μέλος του Πολιτικού Γραφείου της Κεντρικής Επιτροπής του ΚΚΕ. Είναι έγγαμος και έχει δύο παιδιά.

Παραπομπές
----------

1. ↑  «Μαρίνος Γεώργιος - Βιογραφικό».
2. ↑  «Ποιοι βουλευτές εκλέγονται ανά κόμμα». *ΤΑ ΝΕΑ*. 25 Ιουνίου 2023. Ανακτήθηκε στις 5 Ιουλίου 2023.
3. ↑  «Γεώργιος Μαρίνος - Βουλευτής Ευβοίας».
Ο **Επαμεινώνδας Κυπριάδης** (1888 - 1958) ήταν Έλληνας γεωπόνος και επιχειρηματίας.

Βιογραφικά στοιχεία
-------------------

Γεννήθηκε στην Αλεξάνδρεια Αιγύπτου και ήταν γιος του Μίνωος Κυπριάδου, επιχειρηματία με τεράστια περιουσία. Σπούδασε γεωπονία στο Κρατικό Αγρονομικό Ινστιτούτο του Gembloux του Βελγίου και εν συνεχεία συμμετείχε στους Βαλκανικούς Πολέμους με τον βαθμό του ανθυπολοχαγού. Για κάποιο διάστημα υπηρέτησε ως νομογεωπόνος στη Λάρισα αναπτύσσοντας στη συνέχεια επιχειρηματική δραστηριότητα με την εισαγωγή αυτοκινούμενων αρότρων και καλλιεργητικών μηχανών.

Το 1926 ανέλαβε τακτικός καθηγητής γεωργικής μηχανολογίας στην Ανωτάτη Γεωπονική Σχολή Αθηνών, στην οποία παρέμεινε μέχρι και το 1958. Την περίοδο 1955 - 1956 χρημάτισε πρύτανης του Γεωπονικού Πανεπιστημίου Αθηνών ενώ για ένα μικρό διάστημα διετέλεσε καθηγητής στο Πανεπιστήμιο Θεσσαλονίκης. Υπήρξε εμπνευστής της πορθμιακής σύνδεσης Ρίου - Αντιρρίου, πρώτος πρόεδρος του Οργανισμού Κωπαΐδας και πρόεδρος των Ελλήνων Γεωπόνων. Στην κυβέρνηση Πέτρου Βούλγαρη χρημάτισε υφυπουργός Γενικός Διοικητής Ανατολικής Μακεδονίας ενώ στην κυβέρνηση Κανελλόπουλου υφυπουργός Γενικός Διοικητής Ανατολικής Μακεδονίας και υπουργός Εφοδιασμού.

Το 1919 ίδρυσε την εταιρεία «Κυπριάδης - Κυριαζής και Σία», με την οποία ανέλαβε να δημιουργήσει μια συνοικία σε ευρωπαϊκά πρότυπα στην περιοχή των Πατησίων, στην οποία ο πατέρας του είχε αγοράσει τεράστιες εκτάσεις γης. Η περιοχή έλαβε το όνομα του και έχει μείνει γνωστή ως "Κηπούπολη Κυπριάδου". 

Απεβίωσε το 1958 στην Αθήνα. 

Ήταν παντρεμένος και είχε ένα γιο, τον Μίνωα Κυπριάδη, καθηγητή στο Διεθνές Κέντρο Ανώτατης Γεωπονικής Μετεκπαίδευσης του ΟΟΣΑ.

Παραπομπές
----------

1. 1 2 3  Βιογραφικά Κυπριάδου, από την ιστοσελίδα
2. ↑  κυβέρνηση Παναγιώτη Κανελλόπουλου, από την ιστοσελίδα της Γενικής Γραμματείας Κυβερνήσεως
3. ↑  κυβέρνηση Πέτρου Βούλγαρη, από την ιστοσελίδα της Γενικής Γραμματείας Κυβερνήσεως
Η **Τέριν Νικόλ Τερέλ** (γεν. 28 Δεκεμβρίου 1985) είναι Αμερικανίδα επαγγελματίας παλαιστής, ηθοποιός, σταντγούμαν και μοντέλο. Έχει συμβόλαιο με την εταιρεία πάλης TNA Wrestling, ενώ έγινε γνωστή για το χρόνο της στο WWE.

Καριέρα
-------

### WWE (2007-2010)

Το 2007, δοκιμάστηκε απο την μεγάλη εταιρεία πάλης, WWE, συμμετέχοντας σε διαγωνισμό ανίχνευσης γυναικών παλαιστών. Παρόλο που δεν κέρδισε, υπέγραψε συμβόλαιο με την εταιρεία τον Φεβρουάριο του 2008. Σύντομα, στάλθηκε στο θυγατρικό Florida Championship Wrestling, για να εκπαιδευτεί και άρχισε να χρησιμοποιεί το ψευδώνυμο "Τίφανι". Μετά απο λίγους μήνες, ξεκίνησε να εμφανίζεται σε τηλεοπτικά προγράμματα του WWE.

Την επόμενη χρονιά, βρέθηκε στο εβδομαδιαίο σόου του WWE, το ECW. Εκεί έγινε η βοηθός του γενικού διευθυντή Θίοντορ Λονγκ και έπειτα έγινε η γενική διευθύντρια του σόου. Το 2010, μεταφέρθηκε στο SmackDown και αντιμετώπισε κάποιες απο τις κορυφαίες γυναίκες της εταιρείας. Τον Αύγουστο, το WWE ήρθε σε ρήξη με την Τερέλ, λόγω ενός επεισοδίου εκείνης με τον -τότε- σύζυγο της Ντρου Γκάλογουεϊ. Τον Νοέμβριο, αποδεσμεύτηκε απο το WWE.

### TNA Wrestling (2012-σήμερα)

Αφού έμεινε για δύο χρόνια εκτός πάλης, το καλοκαίρι του 2012 η Τέριν Τερέλ υπέγραψε συμβόλαιο με την ανταγωνιστική εταιρεία πάλης, TNA Wrestling. Σε επεισόδιο της τηλεοπτικής εκπομπής Impact Wrestling, η υπεύθυνη των γυναικών, Μπρουκ Χόγκαν, παρουσίασε την Τέριν Τερέλ ως τη νέα διαιτητή των γυναικείων αγώνων. Τον Μάρτιο του 2013, ξεκίνησε μια κόντρα με την Γκέιλ Κιμ και γι' αυτό άφησε το πόστο του διαιτητή για να παλεύει σε αγώνες. Οι δυο τους ήρθαν αντιμέτωπες σε έναν βίαιο αγώνα στο Slammiversary, όπου η Τερέλ πήρε τη νίκη.

Παραπομπές
----------

1. ↑  (Αγγλικά) *Internet Movie Database*. nm3174927. Ανακτήθηκε στις 17  Ιουλίου 2016.
2. ↑  Ανακτήθηκε στις 4  Μαρτίου 2021.
3. ↑  6093.

Πηγές
-----

* 

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Προσωπικό του TNA Wrestling |
| --- |
|  |
| Παλαιστές | 
* Αμπύς
* Γκάνερ
* Γκάρετ Μπίσοφ
* Δε Φρικ
* Έθαν Κάρτερ III
* Εμ Βι Πι
* Έντι Έντουαρτς
* Έρικ Γιάνγκ
* Κερτ Ανγκλ
* Κένυ Κινγκ
* Κινγκ Μο
* Κρις Μελέντεζ
* Κρέιζι Στιβ
* Μάγκνους
* Μάνικ
* Μίστερ Άντερσον
* Μπόμπι Λάσλεϊ
* Μπόμπι Ρουντ
* Μπούλι Ρεϊ
* Μπραμ
* Νοξ
* Ντέιβι Ρίτσαρντς
* Ντι Τζέι Ζι
* Ντίβον
* Ράινο
* Ράμπεϊτζ Τζάκσον
* Ρόκσταρ Σπαντ
* Ρόμπι Ι
* Σάμιουελ Σο
* Σαμόα Τζο
* Σανάντα
* Τζέιμς Στορμ
* Τζέσι Γκόντερζ
* Τζεφ Χάρντι
* Τιγκρέ Ούνο
* Ώστιν Άρις
 |
|  |
| Γυναίκες παλαιστές | 
* Αντζελίνα Λοβ
* Βέλβετ Σκάι
* Γκέιλ Κιμ
* Μάντισον Ρέιν
* Μπρίτανι
* Μπρουκ
* Ρέμπελ
* Τέριν Τερέλ
* Χάβοκ
 |
|  |
| Άλλα ταλέντα | 
* Αλ Σνόου
* Έκτορ Γκερέρο
* Μπράιαν Χέμπνερ
* Κρίστι Χέμι
* Μάικ Τένεϊ
* Ντίξι Κάρτερ
* Ταζ
* Τζέρεμι Μπόρας
* Χέρμι Σάντλερ
 |

 |
Ο Σαμαρτίνο με τον Μάριο Τρέβι.
Ο **Μπρούνο Λεοπόλντο Φραντσέσκο Σαμαρτίνο** (*Bruno Leopoldo Francesco Sammartino*, 6 Οκτωβρίου 1935 - ...) είναι Ιταλός, με αμερικανική υπηκοότητα, πρώην επαγγελματίας παλαιστής.

Καριέρα
-------

Είναι γνωστότερος για ένα κατόρθωμά του, καθώς έχει κρατήσει το Πρωτάθλημα WWE, τότε ονομαζόμενο Πρωτάθλημα WWWF, για έντεκα χρόνια, σε δύο θητείες ως πρωταθλητής. Είναι ο μεγαλύτερος σε διάρκεια κάτοχος του τίτλου όλων των εποχών και ο μεγαλύτερος σε διάρκεια πρωταθλητής πάλης. Κατά την πρώτη του θητεία που ξεκίνησε στις 17 Μαΐου 1963, κράτησε τον τίτλο για 2803 μέρες, δηλαδή έως τις 18 Ιανουαρίου 1971. Τον ανέκτησε στις 10 Δεκεμβρίου 1973 και τον κράτησε για άλλες 1237 μέρες, δηλαδή τον απώλεσε στις 30 Απριλίου 1977.

Στυλ
----

Ο τρόπος με τον οποίο πάλευε ο Σαμαρτίνο ήταν ξεχωριστός, αλλά όχι κόντρα στο ρεύμα της εποχής, με τις τυπικές κινήσεις όλων των υπολοίπων παλαιστών. Ο ίδιος όμως, πρόσθεσε στην μάχη πιο δυνατές κινήσεις και με το προσωπικό του ιδιαίτερο χάρισμα που είχε, έγινε ένας από τους πιο διάσημους Αμερικανούς παλαιστές των δεκαετιών 1960 και 1970. Στην διάρκεια της καριέρας του, είχε πολλές αληθινές αψιμαχίες με άλλους παλαιστές, και ήταν γνωστός ο έντονος χαρακτήρας του.

Κριτική
-------

Ο ίδιος πραγματοποιεί σκληρή κριτική για τον τρόπο με τον οποίο έχει εξελιχθεί το σημερινό άθλημα της επαγγελματικής πάλης, που έχει σενάριο και απλά υπάρχει για να διασκεδάζει ο κόσμος, παρά για να γίνεται ανταγωνισμός. Επίσης, είχε αρνηθεί πολλές φορές να εισαχθεί στο τιμητικό Hall of Fame του WWE, λέγοντας πως όσο ζει δεν θέλει να πάρει μέρος. Ωστόσο, τον Φεβρουάριο του 2013 ο ίδιος άλλαξε γνώμη και το WWE ανακοίνωσε την ένταξη του στο Hall of Fame που θα διεξαχθεί την ίδια χρονιά.

Πηγές
-----

* Η νέα έκδοση της Αυτοβιογραφίας του
* Online World of Wrestling Προφίλ
* Βίντεο: Η αρχή της κόντρας Σαμαρτίνο - Ζμπίζσκο

1. ↑  pantheon.world/profile/person/Bruno\_Sammartino. Ανακτήθηκε στις 9  Οκτωβρίου 2017.
2. ↑  Ανακτήθηκε στις 4  Μαρτίου 2021.
3. ↑  243.
Το **δέος** είναι συναίσθημα φόβου, σεβασμού, ή συνδυασμός και των δύο και αναγνώρισης της δύναμης και του μεγαλείου μιας υπέρτερης δύναμης.

Μπορεί να οριστεί και ως εξής «ένα συντριπτικό αίσθημα ευλάβειας, θαυμασμού, φόβου κλπ. που εκδηλώνεται από κάτι ανώτερο, πχ από τον Θεό, ή μεγάλες προσωπικότητες». Ένας άλλος ορισμός στο λεξικό είναι ένα «ανάμεικτο συναίσθημα ευλάβειας, σεβασμού, τρόμου και απορίας εμπνευσμένο από την αυθεντία, την ιδιοφυία, τη μεγάλη ομορφιά, την εξύψωση ή τη δύναμη».

Παρά τη σημασία που μπορεί να φέρει το συναίσθημα του δέους, σπάνια έχει μελετηθεί επιστημονικά. Η έρευνα για το δέος βρίσκεται στα σπάργανα και επικεντρώνεται κυρίως στην περιγραφή του (π.χ. φυσικές εκδηλώσεις δέους και ποιος είναι πιθανό να βιώσει δέος) και τον αντίκτυπό του.

Παραπομπές
----------

1. ↑  Keltner, D.; Haidt, J. (2003). *Approaching awe, a moral, spiritual, and aesthetic emotion. Cognition and Emotion*, σελ. 297–314. .
2. ↑  «Awe zw228». *Dictionary*. Reference.com.
3. ↑  «Awe». The Free Dictionary.